חן זנדר

חן זנדר (נולדה ב-2 במאי 1988) היא עיתונאית מגישה ישראלית וכתבת תחבורה בחדשות 13.

ביוגרפיה
נולדה וגדלה בראשון לציון, לעמית ומלי. הבכורה מבין ארבעה אחים ואחיות.

החלה את דרכה בטלוויזיה בתחומי הדוקו-ריאליטי ובידור, שם עבדה במשך 4 שנים. לאחר מכן הגיעה לחדשות 10 כתחקירנית. משם התקדמה לתפקיד כתבת ועורכת-משנה ב"מהדורת חמש עם יעקב אילון".

בחדשות 13 שימשה כעורכת משנה במהדורת חמש של הערוץ, ובהמשך ככתבת כללית מטעם הערוץ במשך כשנה במהלכה סיקרה את פרשת המין באיה נאפה ואת פרשת נעמה יששכר. בתקופת הקורונה שימשה ככתבת בריאות של חדשות 13. באוגוסט 2020, מונתה לכתבת התחבורה של הערוץ.

במרץ 2023 זכתה בתואר "אבירת התחבורה הציבורית בישראל", תואר המוענק מדי שנה על ידי ארגון נהגי התחבורה הציבורית.

חיים אישיים 
זנדר נשואה לתומר מימון. מתגוררת בתל אביב. אחותה נועה נרצחה בטבח במסיבת הטבע ליד רעים שאירע במהלך מתקפת הפתע על ישראל באוקטובר 2023.

קישורים חיצוניים 
 
חן זנדר, באתר חדשות 13
מערכת זצ, חן זנדר על פרשיות קטנות שהופכות לסיפורים גדולים באתר כסית, 4 באפריל 2021

הערות שוליים

סגל חדשות 13
מגישי חדשות ישראלים
עיתונאיות ישראליות
ישראליות שנולדו ב-1988